Държавен вестник, бр. 48, 2012 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  48
Член 15
Ограничения при използването
Замолената страна не може без съгласието 
на молещата страна да използва или да предава 
информация или доказателства, предоставени 
є от молещата страна за досъдебни или съ­
дебни производства, различни от заявените 
в молбата. Когато обвинението е изменено, 
събраният материал може да бъде използван, 
доколкото за престъплението, за което е пре­
дявено обвинение, може да се окаже правна 
помощ в съответствие с този договор.
Член 16
Поверителност
1. Замолената страна при поискване за­
пазва в тайна искането за правна помощ, 
неговото съдържание и съпровождащите го 
документи, както и факта на предоставяне 
на такава помощ. Ако искането не може да 
бъде изпълнено без да се наруши тайната, 
замолената страна информира молещата 
страна, която определя дали искането да се 
изпълни въпреки това.
2. Замолената страна следва при искане да 
пази в тайна доказателствата или информа­
цията, получени от молещата страна, освен 
доколкото доказателствата или информацията 
са необходими за разследването и процесуал­
ните действия, описани в молбата.
Член 17
Централни органи
1. Централните органи предават и получават 
молби за правна помощ и отговори по тях за 
целите на този договор. Предавания могат 
да се осъществяват и чрез Международната 
организация на полицията (Интерпол).
2. Централни органи по смисъла на този 
договор са:
за Република България – Министерството 
на правосъдието, и
за Република Индия – Министерството на 
вътрешните работи.
Член 18
Обмен на правна информация
При поискване страните се осведомяват 
взаимно за разпоредбите на техните прило­
жими закони и съдебна практика.
Член 19
Легализация
Не се изисква никаква форма на легализа­
ция по смисъла на този договор за книжата и 
документите или заверените им копия, които 
се разменят между договарящите страни.
Член 20
Език
Молбите за правна помощ и приложените 
документи се придружават от заверен превод 
на английски език или на езика на замоле­
ната страна.
Член 21
Разноски
1. Разноските за изпълнение на молбата за 
правна помощ се поемат от замолената страна.
2. Молещата страна поема разходите по 
трансферирането на задържани лица на нейна 
територия, както и разноските и таксите за 
експерти в замолената страна и разноските 
по ал. 3 на чл. 8.
3. Ако стане ясно, че изпълнението на 
молбата изисква извънредни разходи, догова­
рящите страни се консултират за сроковете 
и условията, при които исканата помощ ще 
бъде оказана.
Член 22
Ратификация и влизане в сила
1. Този договор подлежи на ратификация и 
влиза в сила на тридесетия ден след размяната 
на документите за ратификация.
2. Всяка договаряща страна може да де­
нонсира този договор с писмено известие 
до другата страна по дипломатически път. 
Денонсирането влиза в сила шест месеца 
след датата на получаване на известието от 
другата страна.
3. По инициатива на всяка от договарящи­
те страни в този договор могат да се внасят 
изменения и допълнения, които влизат в сила 
по реда на ал. 1 от този член.
Член 23
Тълкуване
Всички въпроси по тълкуване или прилага­
не на този договор се решават от договарящите 
страни чрез консултации между органите по 
чл. 17 от договора.
В потвърждение на горното долуподпи­
саните, надлежно упълномощени за това от 
техните правителства, подписаха този договор.
Съставен в Делхи на 12 септември 2007 г. 
в два екземпляра, всеки от които на българ­
ски, хинди и английски език, като всички 
текстове имат еднаква сила. В случай на 
различия в тълкуването меродавен се счита 
английският текст.
За Република България:	 За Република Индия:
Миглена Тачева, 	
Шиврадж Патил,
министър на 	
министър на
правосъдието	
вътрешните работи
5846